Wappngschicht: Des Gmoawappn vo Koinbuag vabindt Elemente aus de Familienwappn vo Adlsgschlechta, de fia de Gschicht vom Gmoagebiet vo Bedeitung warn. De weiß-blaun Rautn ainnan sowoi an de Koinbuaga (Kallnbeaga, Chalmbeaga), des erste, vom 12. bis zum 14. Joahrhundat in Koinbuag nochweisbore Gschlecht, ois aa an de Nußbeaga, de 1363 aaf de Koinbuaga gfoigt san und de Buag bis zu eahnam Scheitan im Böcklakriag 1468/69 und zum Aweab vo Koinbuag duach Herzog Oibrecht IV. 1472, dann spada nomois vo 1531 bis 1551 inneghabt ham. De Linbuaga und de Nußbeaga ham urspringle zu de Ministerioin dea 1242 ausgstoamna Grafn vo Bong gheat unf fiahtn deshoib dern Rautn im Wappn. De foamoie Gliedaring vo dem Schuid orientiert se doro, dass de Koinbuaga de Rautn im gspoitna Schuid, die Nußbeaga in am Boikn gfiaht ham. De Rautn san mit dem Bongna Erbe 1242 an de Wittlsbacha ibaganga und san zum boarischn Landeswappn worn. Da Zinnanschnitt om symbolisiert de vamutle im 11. Joahhundat ois Ministerioinsitz vo de Grafn vo Bong arichtate Feste Koinbuag, vo der no Ibareste ahoitn san. Des Wappn werd seit 1983 gfiaht.